**ПРИЛОЖЕНИЕ № 1**

**техническО задание**

**ЗА ОБЩЕСТВЕНА ПОРЪЧКА С ПРЕДМЕТ:**

**„Предоставяне на виртуална частна мрежа от лицензиран оператор за обслужване на Изпълнителна агенция ,,Борба с градушките“ с 2 обособени позиции“ – Обособена позиция 1:** **„Изграждане на свързаност, поддръжка и обслужване на виртуална частна мрежа (VPN) по протокол Ethernet, представляваща свързване на 9 (девет) входни точки по оптичен или кабелен път на ИАБГ, чрез постоянна връзка в мрежата на лицензиран оператор при предаване между системи и устройства (комбинация от телекомуникационни и компютърни) – служебна офис информация"**

Услугата следва да се предоставя, съгласно изброените по-долу изисквания:

1. Участникът да разполага с IP MPLS (L2/L3) (Multiprotocol Label Switching (Layer 2/Layer 3)) мрежа за пренос на данни на територията на цялата страна, която да разполага с алтернативни маршрути между всички опорни възли на Възложителя (представя се декларация).

2. Участникът трябва да предложи цифрова свързаност до всяка точка на Възложителя и абонатен интерфейс Ethernet 10 ВаsеТ, Fast Ethernet 100 ВаsеТХ с порт за конектор тип RJ45 или наличния при Възложителя.

3. Участникът трябва да предостави поддръжка на предоставяните на Възложителя услуги в режим 7х24х365. (представя се декларация).

4. Участникът трябва да осигури и оперира с комуникационни линии с посочените в настоящото Техническо задание параметри до крайните устройства на Възложителя.

5. Участникът трябва да притежава висока надеждност и сигурност в опорната част на мрежата и при осигуряване на резервираност на линиите в останалата част на мрежата. Цели се наличност на услугата (uptime) >= 99.7% (представя се декларация).

6. Участникът трябва да предостави единна точка за контакт по въпроси, свързани с поддръжката на предоставената от него комуникационна свързаност - система за управление на инциденти от момента на регистрирането им. Системата следва да предоставя средства за регистриране, актуализиране, ескалация и решаване на инциденти до пълното им отстраняване, както и с възможност за автоматични нотификации, свързани с управлението на инцидентите. Единната точка за контакт трябва да е достъпна през Интернет и да позволява регистриране на заявки за инциденти по телефон и чрез e-mail, достъпен за оторизирани представители на Възложителя (представя се декларация).

7. Възможност за автоматично превключване от основна към резервна свързаност без прекъсване и/или забавяне на услугата.

8. Участникът трябва да предостави и осигури споразумение за качеството на предоставяните услуги (SLA) със следните минимални параметри:

- Време за реакция при заявяване на повреда - до 1 часслед получаване на заявка за проблем. Времето за реакция се отчита от момента на подаване до момента на потвърждаване регистрирането на повредата;

 - Време за отстраняване на технически проблеми в мрежата и възстановяване на услугата - до 4 часа за София и до 8 часа за обектите извън района на София.Времето за отстраняване на технически проблем в мрежата се отчита от момента на потвърждаване на приемането му (т.е. след изтичане на времето за реакция) до момента на възстановяване на нормалната работоспособност на комуникационната свързаност.

9. Доставчикът трябва да гарантира висока надежност на мрежата си и да поддържа следните минимални основни параметри:

* надеждност („uptime”) > = 99,7%;
* загуба на пакети < 2 %;
* време-закъснения в двете посоки < 100 ms
* jitter < 40 ms
* коефициент (процент) на неуспешните опити за предаване на данни (фиксирана мрежа) - < 0.001%

Представя се декларация.

10. Участникът следва да декларира, че ще осигури всички цифрови наземни линии по Таблица 1 и ще осъществи активиране на всички услуги по предмета на поръчката до 60 календарни дни от датата на подписване на договора.

11. Изпълнителят се задължава да осигури техническото оборудване за своя сметка, което да осигурява изискуемите параметри на комуникационната свързаност на точките на Възложителя по Таблица 1.

12. Изпълнителят следва да осъществи плавен преход при прехвърляне на предоставянето на комуникационните услуги от съществуващия доставчик към своята комуникационна среда – основна и резервирана. За целта Изпълнителят следва да осигури непрекъснатост на услугата с изискваното качество.

**Списък на адресите на предоставяне на услугите с техните характеристики:**

**Таблица 1**

|  |  |  |
| --- | --- | --- |
| **Адрес** | **Тип основна свързаност/Интерфейс** | **Капацитети на основна свързаност** |
| РДБГ - Монтана област, КП с. Долно Церовене | Интерфейс Ethernet | 6 Mbps |
| РДБГ – Враца област, КП с. Бърдарски геран | Интерфейс Ethernet | 8 Mbps |
| РДБГ- Пловдив област, КП с. Голям Чардак | Интерфейс Ethernet | 8 Mbps |
| РДБГ - Пловдив област, КП с. Поповица | Интерфейс Ethernet | 6 Mbps |
| РДБГ- Стара Загора област, КП с. Петрово | Интерфейс Ethernet | 8 Mbps |
| РДБГ- Пазарджик област, КП с. Гелеменово | Интерфейс Ethernet | 6 Mbps |
| РДБГ- Видин област, КП с. Грамада | Интерфейс Ethernet | 6 Mbps |
| РДБГ- Плевен област, КП с. Долни дъбник | Интерфейс Ethernet | 6 Mbps |
| РДБГ-Сливен област, КП с. Старо село | Интерфейс Ethernet | 8 Mbps |

**\* КП-Команден пункт; РДБГ – Регионална дирекция „Борба с градушките”**

**ПРИЛОЖЕНИЕ № 2**

**МЕТОДИКА ЗА ОЦЕНКА НА ОФЕРТИТЕ**

**ЗА ОБЩЕСТВЕНА ПОРЪЧКА С ПРЕДМЕТ:**

**„Предоставяне на виртуална частна мрежа от лицензиран оператор за обслужване на Изпълнителна агенция ,,Борба с градушките“ с 2 обособени позиции“ – Обособена позиция 1:** **„Изграждане на свързаност, поддръжка и обслужване на виртуална частна мрежа (VPN) по протокол Ethernet, представляваща свързване на 9 (девет) входни точки по оптичен или кабелен път на ИАБГ, чрез постоянна връзка в мрежата на лицензиран оператор при предаване между системи и устройства (комбинация от телекомуникационни и компютърни) – служебна офис информация"**

Критерият и показателите за оценка се прилагат само по отношение на офертите на участниците, които отговарят на всички изисквания на Възложителя.

**Критерий за оценка на офертата: „оптимално съотношение качество/цена”** при количествени и качествени показатели, относителна тежест и методика за определяне на комплексната оценка на офертата, както следва:

Крайната /комплексна/ оценка (**КО**) се изчислява по следната формула:

**КО = 0.5ТО + 0.5ЦО,** където:

Показател ТО – Техническа оценка, с относителна тежест в комплексната оценка – 0.50

Показател ЦО – Финансова оценка, с относителна тежест в комплексната оценка – 0.50

За най – изгодна оферта за Възложителя се определя офертата, получила най-висока комплексна оценка.

**Показател 1 – Техническа оферта ТО**

Общата техническа оценка ТО се определя като сума от оценките на посочените по-долу показатели, които имат следната относителна тежест:

**ТО=TO1x0.50+TO2x0.20+TO3x0.10+TO4x0.10+TO5x0.10**

Техническата оценка ТО се формира по следните технически показатели:

**ТО1 – Срок за активиране на услугите, описани в техническата спецификация след изграждане на мрежата:**

TО1 = 100хSr min / Sr n

Srn – срок за активиране, предложен от конкретния участник;

Sr min - най-малкият срок, предложен между всички оферти (минимално оценим срок - 1 ден)

**ТО2 – Закъснение при предаване на данни – Стандартно отклонение на закъснението в ms**

**- Закъснение при предаване на данни (еднопосочно) за фиксирани мрежи**

TО2 = 100хT2Z min/Т2Zn

 T2Zmin – стойност на най-малкото стандартно отклонение на закъснението

 T2Zn – стойност на показателя за конкретния участник

*\*Предложената стойност следва да е придружена с описание, което съдържа описание на доказателства, в подкрепа на достоверността на предложението.*

**ТО3 – Закъснение при предаване на данни – Средна стойност на закъснението при предаване на данни в ms - Закъснение при предаване на данни (еднопосочно) за фиксирани мрежи**

TО3 = 100хT3Z min/Т3Zn

 T3Zmin – стойност на най-малкото средно стандартно отклонение на закъснението

 T3Zn – стойност на показателя за конкретния участник

*\*Предложената стойност следва да е придружена с описание, което съдържа описание на доказателства, в подкрепа на достоверността на предложението.*

**TO4 – Максимална постигната скорост на предаване на данни за достъп до интернет за фиксирани мрежи – в mbit/s**

 TО4 = 100хT4Zn /Т4Z max

 T4Zmax – стойност на най-голямата постигната скорост на предаване на данни за достъп до интернет за фиксирани мрежи

 T4Zn – стойност на показателя за конкретния участник

*\*Предложената стойност следва да е придружена с описание, което съдържа описание на доказателства в подкрепа на достоверността на предложението.*

**TO5– Минимална постигната скорост на предаване на данни за достъп до интернет за фиксирани мрежи – в kbit/s**

TО5 = 100хT5Zn /Т5Zmin(max)

 T5Zmin(max) – стойност на най-голямата минимална постигната скорост на предаване на данни за достъп до интернет за фиксирани мрежи

 T5Zn – стойност на показателя за конкретния участник

*\*Предложената стойност следва да е придружена с описание, което съдържа описание на доказателства, в подкрепа на достоверността на предложението.*

***ЗАБЕЛЕЖКА:*** Декларираните стойности по отношение на показатели ТО2, ТО3, ТО4 и ТО5 следва да са вписани като параметър за измерване на качеството на услугите съгласно Приложение № 5 към чл. 38 на Общи изисквания при осъществяване на обществени електронни съобщения. За доказване на тези обстоятелства се прилагат декларации по отношение на показатели ТО2, ТО3, ТО4 и ТО5 от представляващите участника по актуално състояние, заверено копие от интернет страницата на участника и линк към нея, където са публикувани параметрите за качество на услугите предоставяни от кандидата за 2015 календарна година.

 **Показател 2 – Финансова оценка**

 Финансовата оценка се определя на базата на общата месечна такса на услугите (цената на услугата трябва да бъде разпределена на 12 равни месечни такси). Ако участникът предвижда еднократни разходи, то те трябва да бъдат разпределени към месечните такси – към всяка месечна такса се добавя 1/12 от еднократните разходи.

Показателят ЦО за оценка на ценовата оферта се изчислява, както следва по формулата:

**ЦО = 100хЦ**мин / **Ц**n, където

Цn - цената, предложена от конкретния участник;

Цмин - най-ниската предложена цена между всички оферти;

**Комплексна оценка**

Офертата получила най-висока комплексна оценка се класира на първо място. В случай, че комплексните оценки на две или повече оферти са равни за икономически най-изгодна се приема тази оферта, в която се предлага най-ниска цена. В случай, че офертите са с еднакви цени, то комисията провежда публично жребий за определяне на изпълнител между класираните на първо място оферти.

**При изчисляването на всички стойности по горепосочените формули, резултатите се закръгляват до четвъртия знак след десетичната запетая.**

 Офертите се класират по сумарно полученият брой точки, от всички показатели.

Офертата, получила най-висока оценка **КО**, се класира на първо място.